Na temelju članka 95. Zakona o proračunu („Narodne novine“ broj 144/21) ) i članka 32. Statuta Općine Kalnik („Službeni glasnik Koprivničko-križevačke županije“ broj 5/13, 4/18, 4/20. i 5/21), a u s vezi s člankom 466. stavak 1. točka 2. i članaka 472.a do 472.e Zakona o trgovačkim društvima (“Narodne novine” broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19), Općinsko vijeće Općine Kalnik na 7. sjednici održanoj 26. svibnja 2022. donijelo je

**ODLUKU**

**o prestanku rada trgovačkog društva LIFE KALNIK d.o.o. za usluge**

**po skraćenom postupku bez likvidacije**

Članak 1.

Odlukom o prestanku rada trgovačkog društva LIFE KALNIK d.o.o. za usluge po skraćenom postupku bez likvidacije (u daljnjem tekstu: Odluka) prestaje potreba za nastavkom poslovanja trgovačkog društva LIFE KALNIK d.o.o. za usluge.

Članak 2.

Prestanak rada trgovačkog društva LIFE KALNIK d.o.o. za usluge obavit će se sukladno članku 472.a Zakona o trgovačkim društvima (“Narodne novine” broj 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19) na način da društvo prestaje po skraćenom postupku bez likvidacije uz sljedeće podatke:

- tvrtka: LIFE KALNIK društvo s ograničenom odgovornošću za usluge, LIFE KALNIK d.o.o., sjedište: Kalnik, Trg Stjepana Radića 5, OIB: 60025624044, MBS: 4588991.

- ukupni broj članova društva: OPĆINA KALNIK, Trg Stjepana Radića 5, Kalnik, OIB: 82550572500 – osnivač i jedini član koji u društvu drži jedan poslovni udjel u nominalnom iznosu 170.000,00 kuna

- plan raspodjele imovine društva: sva imovina društva pripada Općini Kalnik, Trg Stjepana Radića 5, Kalnik, OIB: 82550572500.

Članak. 3.

Ovlašćuje se općinski načelnik Općine Kalnik kao zakonski zastupnik jedinog člana trgovačkog društva LIFE KALNIK d.o.o. za usluge za daljnje postupanje slijedom ove Odluke i poduzimanje svih pravnih radnji u svrhu prestanka društva i brisanja istog iz registra Trgovačkog suda u Bjelovaru.

Članak 4.

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

**OPĆINSKO VIJEĆE OPĆINE KALNIK**

KLASA: 024-02/22-01/02

URBROJ: 2137-23-22-6

Kalnik, 26. svibnja 2022.

**PREDSJEDNICA:**

Olinka Gjigaš